# Vinding SF Fodbold får ny hjemmeside

Vinding SF Fodbold har fået en ny hjemmeside.

Fodboldudvalget har længe ønsket at få ændret i mulighederne og design for vores hjemmeside.

Hjemmesiden vurderes at være et vigtigt redskab i kommunikationen mellem fodboldudvalg og medlemmer, men også medlemmerne og de enkelte hold vil opnå bedre kommunikationsmuligheder med den nye side.

I første omgang er det kun VSF Fodbold, som har skiftet hjemmeside, men der er tanker i de øvrige afdelinger om et lignende skifte.

Hjemmesiden kan findes på to måder:

1. Ind på [www.vsf.eu](http://www.vsf.eu) og vælg ”Fodbold”, eller
2. Direkte via [www.vsffodbold.dk](http://www.vsffodbold.dk)

DBU understøtter efterhånden administrationen af fodboldklubberne i Danmark så godt med diverse IT-systemer, som man ikke kan undgå at bruge. Oplysningerne i disse systemer har bare ikke været nemme at overføre til bl.a. hjemmesider, med mindre man også bruger DBUs system til hjemmesideudvikling. Derfor er VSF Fodbold nu hoppet over på dette system. Ønsket har længe været der, men der har været arbejdet intenst med overgangen i omkring et års tid. Endelig er vi klar til at vise det nye design og give indblik i mulighederne.

Den nye hjemmeside er først og fremmest flottere rent designmæssigt, men der har også været fokus på at skabe en bedre struktur i indholdet. Det er Fodboldudvalget sikre på, at medlemmerne vil værdsætte. Yderligere vil gruppen bag hjemmesideudviklingen fremhæve:

1. Bedre mulighed for promovering af vores værdsætte sponsorer.
2. Integration med øvrige DBU-systemer; f.eks. vil vi fremover kun skulle ændre ét sted, hvis en træner skifter telefonnummer eller email-adresse. Tilsvarende for medlemmer.
3. Integration med Kampklar-systemet, så kommende kampe, ændringer i spilletidspunkter, resultater og stillinger kan formidles.
4. Holdsider til hver enkelt årgang, hvor holdende udover stillinger, resultater, træningstidspunkter mv. **selv kan få mulighed for at oprette holdnyheder**. Oprettelsen kan ske af personer, som ønsker og får adgang hertil, og det hele kan foregå via DBU-appen f.eks. ude fra en fodboldbane af.
5. Oprettelse af gallerier, hvor billeder fra arrangementer og begivenheder nemt kan placeres.
6. Flere kan gives adgang til at redigere på hjemmesiden, og de fleste vil kunne lære det uden for mange grå hår til følge.
7. Endelig giver overgangen også mulighed for at opsætte og vise de infoskærme, som vi arbejder på at få til at køre – infoskærme både udvendigt på hjørnet af VIC samt indvendigt i melemgangen mellem kunstgræsbanen og cafe VIC.

Vi håber, at der vil blive taget godt imod den nye fodboldhjemmeside. Ligeledes håber vi, at mange vil bruge lidt tid på siden her i starten, så man får en basisforståelse for strukturen og hvor man kan finde hvad.

**Vi hører gerne jeres feed back og kommentarer og også gerne om eventuelle døde links eller mangler**. Send mail til jensrindom@gmail.com, mamba1967@outlook.com og henrikfarmann@hotmail.com.

Glade fodboldhilsner, Vinding SF Fodbold.